არაფრიდან ოცნების ადგილამდე

ნათია შაკაია

მოსფლიოში დაახლოებით 200-მდე სახელმწიფოა, თუმცა ეს რიცხვი არასტაბილურია, იმდენად რამდენადაც სხვადასხვა ორგანიზაცია თუ ქვეყანა განსხვავებული ციფრებს გვიჩვენებს. მაგალითად დამოუკიდებელი სახელმწიფოების რიცხვი შეიძლება მერყეობდეს 189-დან 195 მდე. დღესდღეობით ექსპერტთა უმრავლესობა მიიჩნევს, რომ მსოფლიოში 195 დამოუკიდებელი სახელმწიფოა, პალესტინის, კოსოვოს, ტაივანის და კიდევ ბევრი ნაწილობრივ აღიარებული ქვეყნების გამოკლებით.

195 სახელმწიფოდან ძალიან ცოტას თუ შეიძლება ვუწოდოთ განვითარებული. ჩემი ყურადღება კი მიიქცია არა მთლად სახელმწიფომ, არამედ სახელმწიფომ ქალაქში. დიახ საუბარია დუბაიზე.

ჩემი პერსონალური მოსაზრებით ეს ქალაქ-სახელმწიფო მსოფლიოს საოცრებათა სიაში უნდა შევიდეს. თუმცა, რა თქმა უნდა, ეს მხოლოდ ჩემი მოსაზრებაა. დუბაი არის არაბთა საიმიროების უდიდესი ქალაქი, რომელიც თავს იწონებს თავისი უზარმაზარი ცათამბჯენებით, შესანიშნავი გასართობი ცენტრებით, მსოფლიოში ყველაზე დიდი შოპინგ ცენტრით და კიდევ სხვა გასაოცარი ადგილებით.

დუბაი ამჟამად ერთ-ერთ ყველაზე სასურველ საცხოვრებელ და დასასვენებელ ადგილად მიიჩნევა მსოფლიოში. ასევე იგი ცნობილია, როგორც ნავთობის ერთ-ერთი უმდიდრესი ექსპორტიორი ქვეყანა. და მაინც, საინტერესოა როგორი სახე ჰქონდა მას რამდენიმე წლის ან საუკუნის წინათაც კი.

დაახლოებით 5 000 წლის წინ დუბაის ტერიტორია მთლიანად ქვიშით იყო დაფარული. ძნელი წარმოსადგენია თუ როგორ იქცა ერთ-ერთ ყველაზე ძვირ და სასურველ სახელმწიფოდ, თუმცა ფაქტი ერთია. მსოფლიოში ყველაზე დიდმა ნავთობმომპოვებელმა ქალაქ-სახელმწიფომ თავისი სიძლიერე სწორედ ნავთობის მოპოვებითა და ვაჭრობით შეძლო. მილიარდობით ინვესტიცია დასჭირდა იმ შედეგის მისაღებად, რასაც ახლა ვხედავთ, თუმცა ეს ამად ღირდა.

დუბაის აქვს ის, რისიც ძალიან ბევრ სახელმწიფოს შეშურდება. ჩემი ყურადღება მიიქცია ძალიან საინტერესოდ და ჭკვიანურად დაგეგმილმა ავტობუსის გაჩერებების სქემამ. სახელმწიფოს მოსაზრებით კონდინციონერითა და wifi-თ აღჭურვილი 500-მდე გაჩერება ხელს შეუწყობს ხალხში საზოგადოებრივი ტრანსორტის პოულარიზაციას. შესაანიშნავი მაგალითია, თუმცა ასევე ძვირი სიამოვნებაც.

დუბაის აქვს პრეტენზია იყოს არა ერთ-ერთი ყველაზე განვითარებული, არამედ ყველაზე განვითარებული სახემლწიფოებს შორის. რატომაც არა, როცა შესაძლებელია. იგი მსოფლიოში 22-ე ადგილს იკავებს ყველაზე ძვირად ღირებულ ქალაქებს შორის. დუბაის სასტუმროს ნომრები მეორე ადგილზეა ყველაზე ძვირ ნომრებს შორის. ფუფუნების საგანია ბურჯ ალ არაბის სახელობის სასტუმრო, რომელსაც მსოფლიოში ერთადერთ 7 ვარსკვლავიან სასტუმროს უწოდებენ. დუბაის აქვს 3.8 მილიარდიანი მეტროს პროექტი, რომელიც აერთიანებს ორ ხაზს. და აუცილებლად უნდა ვახსენოთ ბურჯ ხალიფა, ყველაზე მაღალი ნაგებობა (829.8 მეტრი).

რა არის დუბაის ასე სწარაფად განვითარების საიდუმლო? ვფიქრობ, რომ ამ ქალაქმა კარგად იცის თუ როგორ გამოიყენოს მაქსიმალურად თავისი რესურსები და როგორ უნდა ჩადოს ინვესტიცია იმაში, რაც უფრო დიდ მოგებას მოუტანს მომავალში.